open-index/open-wikipedia-markdown huggingface dataset:
בחורים רעים 2

**בחורים רעים 2** הוא סרט פעולה קומי אמריקאי משנת 2003 של הבמאי מייקל ביי. הסרט יצא לאקרנים בשנת 2003, והוא סרט המשך לסרט משנת 1995, "בחורים רעים".

לאחר יציאת הסרט יצא לו גם משחק בשם: **[[Bad Boys: Miami Takedown]]** (אנ')*, המבוסס על הסרט*.

## תקציר העלילה
שוטרי מחלקת הסמים במיאמי (MPD) מייק לאורי (ויל סמית') ומרקוס ברנט (מרטין לורנס) יוצאים לחקור את גל סמי האקסטזי, השוטף את עירם. במהלך מעקב אחר מפגש לעסקת סמים במסיבה של "קו קלוקס קלאן" באזור הביצות התפתח קרב יריות שבו מרקוס נורה בישבנו בטעות על ידי מייק. בעקבות מרדף מכוניות שזוג הבלשים נקלע אליו בטעות גיל כי סיד (גבריאל יוניון), אחותו של מרקוס סוכנת במחלקת הסמים, ומייק נאלץ לספר למרקוס כי הוא יוצא עם אחותו 5 חודשים. הירי בשוגג והקשר בין מייק לסיד גורם ליחסים מורכבים בין מייק ומרקוס במהלך כל הסרט. חקירתם מובילה אותם למאפיונר קובני בשם ג'וני טאפיה () המתכוון להשתלט על תנועת הסמים בסביבה. סיד, המגויסת כסוכנת חשאית כחברתו של טאפיה, נחשפת ונחטפת לקובה ובעקבות כך מתארגן מבצע גדול לחילוץ סיד בפיקודם של מייק ומרקוס.

## צוות שחקנים
* ויל סמית' - הבלש מייק לאורי, שותפו וחברו הטוב ביותר של מרקוס.
* מרטין לורנס - הבלש מרקוס ברנט, חברו הטוב ביותר של מייק ושותפו.
* גבריאל יוניון - הסוכנת הסמויה, אחותו של מרקוס וזוגתו של מייק.
* ג'ו פנטולינו - המפקד של מייק ומרקוס.
* ג'ורדי מולה - מאפיונר קובני בעל קרטל סמים.

## מוזיקה
את המוזיקה לסרט הלחין וכתב טרבור רבין משכבר הלחין את המוזיקה לסרטו של ביי "ארמגדון", לצדו של רבין המוזיקאי "הקבוע" של מייקל ביי, סטיב ג'בלונסקי שהלחין פסקולים של סרטים רבים של ביי כמו: "רובוטריקים" ועוד.

## סרט המשך

סרט שלישי בסדרה תוכנן עוד משנת 2008, ותחילה הצהיר מייקל ביי על האפשרות לביים גם אותו. עד שנת 2015 נכתב תסריט לסרט, שהפצתו תוכננה לפברואר 2017, ואף פורסם כי צפוי סרט רביעי בסדרה ביולי 2019. באוגוסט 2016, אולפני סוני הצהירו כי הסרט השלישי ייקרא "בחורים רעים לתמיד" וייצא לאקרנים בינואר 2018. אולם לאחר מספר דחיות נוספות בהפקה ותאריך הפצת הסרט, אולפני "סוני" הסירו את הסרט השלישי מלוח הזמנים המתוכנן. בפברואר 2018, פורסם כי סרט שלישי מתוכנן שוב והצילומים צפויים להתחיל בנובמבר 2018 עם כוונה לצאת לאקרנים בינואר 2020. בפועל הצילומים התחילו ב-7 בינואר 2019. הסרט עלה לאקרנים לראשונה ב-17 בינואר 2020.

## קישורים חיצוניים
* 

## הערות שוליים

קטגוריה:סרטי פעולה אמריקאיים
קטגוריה:סרטי סמים אמריקאיים
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטי מייקל ביי
קטגוריה:בחורים רעים
קטגוריה:מיאמי בקולנוע
תספיס

**תֶּסְפִּיס** (ביוונית: **Θέσπις**) היה שחקן יווני בן המחצית השנייה של המאה ה-6 לפנה"ס, הנחשב לאבי אמנות הדרמה, ולאחד ממייסדי אמנות הטרגדיה.
תספיס היה יליד אטיקה, אביו היה הדמוס איקאריה; באטיקה התנהלו חגיגות דיוניסיות כבר בראשית המאה ה-6 לפנה"ס וכן היה בה תיאטרון.
 
על-פי המסורת היה תספיס ראש מקהלה, שהופיעה בחגיגות הדיוניסיה וסיפרה בזמר עלילות גיבורים מהמיתולוגיה היוונית. במהלך הדיוניסיה של שנת 534 לפנה"ס בקירוב החליט תספיס לנסות צורה חדשה של הופעה: במקום לספר את העלילה בשירה, כאשר גם הדיאלוגים מוצגים בשירה - "אכסארכוס", הציג את דמות הגיבור בגוף ראשון, והשיב לדברי המקהלה בדיבור במקום בזמרה. מכאן התפתחה לראשונה אמנות המשחק, ועל שום כך מכונים שחקנים לעיתים בשם "תספיאנים", בעיקר בקרב דוברי אנגלית.. על המפנה הזה מספר אריסטו במקורות מהמאה ה-4 לפנה"ס. מלבד השיפור הזה, מיוחס לתספיס גם קידום אמנות המסכות.

בתקופתו של תספיס עדיין הופיע בהצגה אך ורק שחקן אחד, לצד המקהלה. דור אחד מאוחר יותר הכניס אייסכילוס להצגה גם שחקן שני, שגילם תפקידים מתחלפים, ולאחר מכן הוסיף סופוקלס גם שחקן שלישי.

אין בידינו טרגדיות שלמות של תספיס, אף כי ידועים לנו שמותיהן של חלקן, וקטעים מועטים מהן. גם לגבי אלו ישנה סברה הגורסת כי זויפו.

## לקריאה נוספת
*א. פוקס, אתונה בימי גדולתה, תש"ל.

*G.F. Else, The Origin and Early Form of Greek Tragedy, 1965
*A. Lesky, Die tragische Dichtung der Hellanen, 1972


## קישורים חיצוניים
* 

## הערות שוליים

קטגוריה:שחקני תיאטרון יוונים
קטגוריה:תיאטרון ביוון העתיקה
קטגוריה:יוונים בתקופה ההלנית
אין לה אלוהים

"**אין לה אלוהים**" הוא סרט קולנוע ישראלי, בבימויו של ינקול גולדווסר, שיצא לאקרנים במאי 2007.
## תקציר העלילה
הסרט הוא דרמה קומית המתרחשת במצפה רמון. מאבטח של חברת "הובלה מאובטחת" וחברו - הבעלים של בית דפוס במצפה רמון, מתכננים לבצע גנבה באמצעות תרגיל עוקץ. בכוונתם להחליף כספים המובלים על ידי רכב אבטחה משוריין בשטרות מזויפים שהודפסו בבית הדפוס. שלוש נשים שפוטרו מאחד המפעלים בעיר מחליטות לבצע "עוקץ" בעצמן, לגנוב את הכסף, ולהשתמש בו על מנת לפתוח את המתפרה שממנה פוטרו מחדש.

## גלריה

קובץ:She's Got It first.jpg|דורית בר אור
קובץ:She's Got It four.jpg|יובל סגל
קובץ:She's Got It second.jpg|מקדימה: אוולין קפלון ודורית בר אור, מאחורה: יעל פוליאקוב
קובץ:She's Got It third.jpg|מימין לשמאל: דורית בר אור, אוולין קפלון, אמיר בושרי ומאיר סוויסה


## שחקנים

## קישורים חיצוניים

* "אין לה אלוהים" באתר חברת טרנספקס
*  - ריאיון עם ינקול גולדווסר על הפקת הסרט
**ביקורות**
* 
* 

## הערות שוליים

קטגוריה:סרטי 2007
קטגוריה:סרטי דרמה קומית ישראליים
קטגוריה:מצפה רמון בקולנוע
קטגוריה:סרטים ישראליים משנת 2007
קטגוריה:סרטי יעקב גולדווסר
אוסקר ברשה

**אוסקר חוסה רפאל בֶּרְשֶׁה פֵּרְדוֹמוֹ** (ספרדית: **Óscar José Rafael Berger Perdomo**; נולד ב-11 באוגוסט 1946 בגואטמלה סיטי), נשיא גואטמלה בשנים 2004–2008.
## ביוגרפיה
פרדומו בא ממשפחה שהשתייכה למעמד הגבוה בזכות בעלותה על נכסים בעסקיי הסוכר והקפה. הוא בוגר מגמת משפטים של האוניברסיטה הפרטית הישועית "רפאל לנדיבר".
ב-1967 נשא לאישה את וונדי ווינדם, בת למשפחת בעלי נדל"ן מהמעמד הגבוה. ב-1985 הצטרף פרדומו לאָלְבָרוֹ אָרְסוּ שהתמודד למשרת ראש עיריית גואטמלה סיטי. בין יוני 1991 לינואר 1999 כיהן פרדומו ברשה כראש העירייה.

למרות שהכריז על פרישה מהחיים הפוליטיים, החליט, לאחר מאמצי שכנוע רבים שהופעלו עליו, לרוץ מטעם מפלגת השמרנים, הברית הלאומית הגדולה, בבחירות הכלליות לנשיאות שהתקיימו ב-9 בנובמבר 2003. פרדומו התמודד מול הנשיא המכהן הפופוליסט אלפונסו פּוֹרְטִיוׁ. מפלגתו קיבלה 34% מהקולות, לעומת 26% שקיבל אָלְווָארוֹ קוֹלוֹם, מועמד "האיחוד הלאומי לתקווה", ו-19% שקיבל אֶפְרָאין רִיוֹס מונְט, דיקטטור העבר, מועמד "רפובליקת החזית הגואטמאלית". תוצאות הבחירות חייבו סיבוב שני בין שני המובילים הראשונים, וב-28 בדצמבר 2003, זכה פרדומו ב-54% מהקולות, וב-14 בינואר 2004 נשבע אמונים ונכנס לתפקידו כנשיא. יש הרואים בניצחונו של פרדומו ביטוי להעברת הכוח הפוליטי בגואטמלה מהאליטה הצבאית לאליטה החברתית ואל בעלי הקרקעות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נשיאי גואטמלה
קטגוריה:ילידי 1946
בוליבר ונצואלי

שמאל|ממוזער|250px|אוסף של מטבעות בוליבר
**בוליבר** (**Bolivar, VEB**) הוא המטבע הנהוג כיום בוונצואלה. הבוליבר נקרא על שם משחרר אמריקה הדרומית, סימון בוליבר, הנחשב לגיבור לאומי בוונצואלה.

הבוליבר מחולק ל-100 סנטימוס, אך אין כיום מטבעות כאלה במחזור בשל ערכו הנמוך של הסנטימו.

הבוליבר הוצג לראשונה כמטבע רשמי ב-1879 במקום הוונצולאנו העתיק. עד שנות ה-70 נחשב הבוליבר לאחד המטבעות היציבים ביותר באמריקה הלטינית, אך אז נפל קורבן לאינפלציה גבוהה.

עם הפיכתה של ונצואלה למעצמת נפט, חזר הבוליבר ליציבות מסוימת. עם זאת, בעקבות קריסת מחיר הנפט בשנת 2014, נקלעה המדינה להיפר-אינפלציה, אשר שחקה משמעותית את ערכו.

ב-2018 הגיעה האינפלציה לשיא של 65,374.08 אחוזים לאחר משבר האינפלציה בוצע פיחות מטבע בשיטה הבאה:

בשנת 2021 נעשה פיחות מטבע נוסף — הורידו שישה אפסים במטבע (מה שמכונה “Bolívar Digital”) כדי להקל עוד יותר על השימוש במטבע.

## קישורים חיצוניים

## הערות שוליים

קטגוריה:מטבעות
קטגוריה:ונצואלה: כלכלה
קטגוריה:מטבעות אמריקה הלטינית
גיבורים קטנים

"**גיבורים קטנים**" הוא סרט הרפתקאות ילדים דרמטי ישראלי לכל המשפחה, בבימויו של איתי לב, שיצא לאקרנים בשנת 2006. הסרט מגולל את מסע ההרפתקאות האמיץ אליו יוצאים ארבעה ילדים, בעקבות משימת הצלה שלקחו על עצמם לאחר שאחת מהם, שניחנה ביכולת שמיעה מיוחדת, שמעה צעקות ובכי מרוחקים של קריאה לעזרה.

במסעם ועל רקע מציאות חייהם הקשה בעיירת פיתוח, מתגבשים ארבעת החריגים החברתיים לכדי חבורה, עומדים בפני מבחן של חיים ומוות ועוברים תהליך של התגברות והתבגרות. זהו אחד מסרטי הילדים הבודדים שנעשו בישראל, והוא מתאר את המציאות הישראלית בעיירת פיתוח תוך כדי התמקדות בנושאים חברתיים אוניברסליים.

## תקציר העלילה
בדרך חזרה מטיול קייטנה של ילדי העיר אופקים בחופש הגדול, שומעת אליסיה, מהגרת מרוסיה בת 10, קולות הזועקים לעזרה מוואדי סמוך. כשהיא מבקשת ממדריכות הקייטנה לעצור את האוטובוס, משתרר שקט, ומתברר לה שהיא היחידה ששומעת את הקולות. המדריכות מבקשות מהילדים להתיישב חזרה בכיסאותיהם ומורות לנהג האוטובוס להמשיך בדרכו. במשך כל הנסיעה בדרך חזרה הביתה, אליסיה הייתה בטוחה שהקריאות לעזרה ששמעה היו אמתיות, והייתה נחושה בדעתה לחזור אל המקום בו נמצא הוואדי, ולסייע לאותם האנשים שזקוקים להצלה. לכן, כבר ברדתה מהאוטובוס בחזרה באופקים מחליטה אליסיה לשוב אל הוואדי ללא כל דיחוי. היא משכנעת את ארז, ילד בן 12 שאביו נפל במלחמת לבנון כקצין צה"ל ואשר מנסה להוכיח אומץ לב כמעט בכל דרך אפשרית, להצטרף אליה למסע. מערכת היחסים של ארז עם אמו לאחר מות האב היא שבירה למדי, ועם זאת נתון ארז למרותם של בריון וחבורתו, אשר לא מפסיקים להיטפל אליו לאחר שהבריון הובס על ידו בתחרות ג'ודו. לב, אחיה הגדול והמגודל של אליסיה הסובל ממוגבלות שכלית התפתחותית, מצטרף גם הוא למסע שמתכננת אליסיה, למרות שקיימים אצל אליסיה חששות לגבי הצטרפותו.

מביתם באופקים עד לוואדי החוצה את קיבוצי הסביבה, שלושת הגיבורים עוברים מסע דרמטי גדוש בהרפתקאות ובמגוון התנסויות. הם מתגברים על גדרות היישובים, על חשכת הלילה והחרדה מחיות בר, ועל חבורת ילדי קיבוץ המנסים להפריע להם במילוי המשימה. במקביל, מתגלה היעלמותם באופקים, ובסיוע כוחות משטרתיים ואחרים יוצאת אמו של ארז למסע החיפוש אחריו, ההופך בהדרגה לאקט של התפייסות והשלמה בין האם לבנה. בסיוע של אחד מילדי הקיבוץ השכן, שלא נחשב בין ה"מקובלים" ואשר עד מהרה מצטרף לשלישייה, מצליחים ארז, לב ואליסיה להשלים את משימתם ולהגיע אל הוואדי, שם מתגלה אם יבבות העזרה ששמעה האוזן המחוננת של אליסיה היו זעקות עזרה אמתיות, ואם באמת נמצאים אנשים במצוקה בוואדי או בקרבתו.

## שחקנים

## קישורים חיצוניים

* "גיבורים קטנים" באתר קרן הקולנוע הישראלי
* "גיבורים קטנים", באתר Seret.co.il

קטגוריה:מוגבלות שכלית התפתחותית באמנות
קטגוריה:הקיבוץ בתרבות ובאמנות: סרטים
קטגוריה:סרטי ילדים ישראליים
קטגוריה:סרטי איתי לב
קטגוריה:סרטים ישראליים משנת 2006
בוליביאנו

שמאל|ממוזער|250px|מטבעות של 20 ו-50 סנטאבוס לצד מטבעות של 1 ו-2 בוליביאנו
**בוליביאנו** (בספרדית: **Boliviano**; ISO 4217: **BOB**) הוא ההילך החוקי הנהוג בבוליביה. המטבע שפירוש שמו בספרדית הוא גם "בוליביאני", נקרא על שמו של מטבע קדום יותר שהיה בשימוש במדינה מ-1864 ומונפק על ידי הבנק המרכזי של בוליביה.

הבוליביאנו מחולק ל-100 סנטאבוס, ובמחזור מצויים מטבעות של 10, 20 ו-50 סנטאבוס, לצד 1, 2 ו-5 בוליביאנו. שטרות במחזור הם של 10, 20, 50, 100 ו-200 בוליביאנו.

המטבע סובל מחולשה יחסית למטבעות אחרים ביבשת (בוליבר ונצואלי, פסו ארגנטינאי, ריאל ברזילאי) ושחיקתו האינפלציונית השנתית עומדת על כ-4.3% בממוצע.

## שערי חליפין

## קישורים חיצוניים

## הערות שוליים

קטגוריה:מטבעות
קטגוריה:בוליביה: כלכלה
קטגוריה:מטבעות אמריקה הלטינית
מרדוק (להקה)

ממוזער|Daniel “Mortuus” Rostèn, 2015
ממוזער|Morgan Steinmeyer Håkansson, 2015
**מרדוק** (**Marduk**) להקת בלאק מטאל שוודית.
## היסטוריה
הלהקה נוסדה בשנת 1990 על ידי הגיטריסט Morgan Steinmeyer Håkansson. שנה לאחר מכן שחררה הלהקה דמו בן 3 שירים, הרווי בליריקה אפלה, בשם 'Fuck Me Jesus'. ב-1992 שחררה מרדוק את אלבומה המלא הראשון, 'Dark Endless', ומשם המשיכה לסיבוב הופעות בשוודיה. בשנת 1994 יצאה מרדוק לסיבוב הופעות בכל רחבי אירופה, וב-1995 ביקרה בפעם הראשונה במקסיקו סיטי. הלהקה המשיכה לשחרר אלבומים נוספים ולהופיע באירופה, ובשנת 2000 הקימה חברת תקליטים עצמאית בשם 'Blooddawn Productions'. בשנת 2004 הוציאה הלהקה את אלבומה התשיעי Plague Angel'. שהצליח מאוד באירופה ובארצות הברית. כדי לחגוג את השנה החמישה עשר להקמתה, הוציאה מרדוק אלבום בשם 'Warschau' שכלל 17 שירים בהופעה חיה. ההופעה התקיימה בוורשה, פולין, ב 17 בספטמבר 2005.

## חברי ההרכב
חברי ההרכב
*Morgan Steinmeyer Håkansson - גיטרה
*Devo Andersson - גיטרה - 1992-1994 ; בס - 2004
*Arioch/Mortuus - שירה
*Emil Dragutinovic - תופים

## חברי הרכב לשעבר
*Rikard Kalm - בס
*Andreas Axelsson - שירה
*Joakim Göthberg - שירה, תופים
*Kim Osara - גיטרה
*Fredrik Andersson - תופים
*Erik Hagstedt (Legion) - שירה
*B. War - בס

## אלבומים

## קישורים חיצוניים

* 

קטגוריה:להקות בלאק מטאל
קטגוריה:להקות שוודיות
ידיים קשורות

שמאל|ממוזער|200px|כרזת הסרט באנגלית
**ידיים קשורות** הוא סרט קולנוע ישראלי, בבימויו של דן וולמן, שיצא לאקרנים בשנת 2006.

## תקציר העלילה
הסרט מציג את מערכת היחסים של אם (המגולמת על ידי גילה אלמגור) לבנה חולה האיידס (המגולם על ידי הרקדן עידו תדמור). האם יוצאת לחפש גראס ברחבי תל אביב במטרה להקל על כאבי בנה (במעין אזכור הפוך לאגדת פרח לב הזהב של האנס כריסטיאן אנדרסן).

## שחקנים
* עידו תדמור
* גילה אלמגור
* תומר שרון
* נלי תגר
* שרון שטרק
* אולי שטרנברג
* רוז משיחי
## פרסים ומועמדויות
* פרס אופיר 2006 - מועמדות לפרס הבמאי הטוב ביותר ולפרס השחקנית הטובה ביותר.
* פרס וולג'ין - מועמדות לפרס לסרט עלילתי באורך מלא.
* פסטיבל הקולנוע של פאלם ביץ'- פרס לסרט הטוב ביותר ופרס השחקנית הטובה ביותר לגילה אלמגור.
## קישורים חיצוניים

* תקציר הסרט באתר סרט
* 
* 
* דן לחמן, מאמר על הסרט, באתר אימגו, 4 בספטמבר 2006
* דן לחמן, "היה לי חשוב לעשות את הסרט הזה", באתר GoGay, 20 באוגוסט 2006
*
## הערות שוליים

קטגוריה:סרטי 2006
קטגוריה:איידס בקולנוע
קטגוריה:סרטי להט"ב ישראליים
קטגוריה:סרטי סמים
קטגוריה:סרטי דן וולמן
קטגוריה:סרטים ישראליים משנת 2006
ביצת יאלומיצה

**ביצת יאלומיצה** (רומנית: **Balta Ialomiţei**) או בשמה האחר **ביצת בורצ'אה** (**Balta Borcea**), היא אי ביצתי באפיק התחתון של הדנובה, ברומניה.

בלטה אילומיטה הוא אי שנוצר בין זרועות בורציאה ואוסטרוב של הדנובה, בחלק המזרחי של מחוז אילומיטה. בתחילה, בלטה אילומיטאי מורכב מביצות, אגמים ובריכות, כאשר חלקי היבשה (הרכסים) מכוסים על ידי מטעי יער. בשנות ה-60 של המאה ה-20, באמצעות מדיניות הפיתוח החקלאי הקומוניסטי, רוקנו חלק גדול מהשטחים הבלטיים ונקלטו כדי לשמש כקרקע חקלאית. נכון לעכשיו, לבלטה אילומוצ'י מראה של אי. רק חלק קטן מבלטה אילומיטיי, כלומר Caiafele Moroiu, השתמר במשטר טבעי, עם מעמד של שמורת טבע. ברכב תוכלו להגיע לקומונת בורדושאני ומשם חוצים את הדנובה, לבנטורי, עם סירות הדייגים מהאזור או עם המעבורת המאולתרת.

ביצת יאלומיצה מוקפת על ידי שתי זרועות של הדנובה, זרוע בורצ'אה וזרוע אוסטרוב. שטח האי מחולק בין מחוז יאלומיצה ובין מחוז קלרשי.

## גלריה

Balta_Ialomiţei_bgiu.jpg|בריכה בביצת יאלומיצה
Balta_Ialomiţei_flooded_02_bgiu.jpg|שדה חקלאי מוצף


## קישורים חיצוניים

## הערות שוליים

קטגוריה:איי נהר
קטגוריה:ביצות באירופה
קטגוריה:דנובה: איים
קטגוריה:רומניה: גופי מים
ילדי CCCP

"**ילדי CCCP**" (נהגה: ילדי אס אס אס אֶר) הוא סרט קולנוע ישראלי, בבימויו של פליקס גרצ'יקוב, שיצא לאקרנים בקיץ 2007.

## תקציר העלילה
הסרט מספר על סלאבה, שאשתו ואם בנו התינוק זורקת אותו מהבית. סלאבה נאלץ להתגורר אצל ויקטור, בעל המעדנייה ובעברו מאמן כדורגל. ויקטור משכנע את סלאבה להקים קבוצת כדורגל ולהשתתף בטורניר שכונתי במטרה לזכות בפרס הכספי המוצע לזוכים בטורניר. סלאבה וחבריו (ויטאלי - עובד זר מאוקראינה, קסטיל ("קביים") תלמיד תיכון, מוכתר - קווקזי המעורב בפעילות פלילית ובאנוצ'קה - המכור לסמים קשים) מקימים קבוצה, אליה מצטרף שחקן אתיופי.

## קישורים חיצוניים

* 
* תיאור הסרט, באתר "הבמה"

קטגוריה:סרטי 2007
קטגוריה:סרטי דרמה ישראליים
קטגוריה:סרטי ספורט ישראליים
קטגוריה:סרטים בעברית
קטגוריה:סרטים ברוסית
קטגוריה:העלייה לישראל מברית המועצות ומברית המועצות לשעבר בתרבות
קטגוריה:סרטי כדורגל
קטגוריה:סרטים ישראליים משנת 2007
לרקוד

"**לרקוד**" הוא סרט קולנוע ישראלי, בבימויו של מרק רוזנבאום, שיצא לאקרנים בשנת 2005, עם אלון אבוטבול, יובל סגל ומיטל דוהן בתפקידים הראשיים. 

הסרט הופק בסיוע קרן הקולנוע הישראלי, והיה מועמד לפרס אופיר.

## עלילה
דבי היא רקדנית בטן העובדת במועדון של גולדי. דבי מאוהבת ביקי, עבריין מסוכן וחברו הטוב של גולדי. הסרט מתחיל בשוד תכשיטים המבוצע על ידי גולדי ויקי. בתום השוד מגלים השנים כי הם שדדו כמה אלפי דולרים, סידור, תפילין וטלית בלבד. יקי מאוכזב מהשלל המועט אולם גולדי רואה בשלל השוד סימן שעליו לחזור בתשובה.


קובץ:The Belly Dancer third.tif|מיטל דוהן
קובץ:The Belly Dancer second.tif| 
קובץ:The Belly Dancer one.tif|דגנית ברק ויובל סגל 


## שחקנים

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים

* "לרקוד" באתר סרט
**ביקורות**
* 
* 

## הערות שוליים

קטגוריה:סרטי 2006
קטגוריה:סרטים ישראליים משנת 2006
50 דייטים ראשונים

**50 דייטים ראשונים** הוא סרט קולנוע מסוגת הקומדיה רומנטית שיצא בשנת 2004, בכיכובם של אדם סנדלר ודרו ברימור ובבימויו של פטר סגל.

הסרט הופק על ידי חברת ההפקה "האפי מדיסון" של סנדלר וחברת "פלאוור פילמס" של ברימור.

הסרט הכניס 196 מיליון הכנסות ברחבי העולם, הפך לשובר הקופות הכי גדול באותה שנה ונחשב לסרט הרומנטי הכי מכניס בקופות מאז "אישה יפה" ו"כשהארי פגש את סאלי".

## תקציר העלילה
הנרי רות' (אדם סנדלר), וטרינר ימי המתגורר באי הוואי, פוגש את לוסי וית'מור (דרו ברימור) במסעדה. תוך זמן קצר מגלה הנרי כי ללוסי יש מחלת שכחה( אמנזיה אנטרוגרדית )שבה לקתה בעקבות תאונת דרכים בה הייתה מעורבת כמה שנים קודם לכן. לוסי זוכרת רק את מה שקדם ליום התאונה ושוכחת בכל לילה את מה שאירע במהלך היום, ולכן היא חושבת כל יום חדש ליום התאונה. כל בוקר היא מקבלת באותה המסעדה בה היא פוגשת את הנרי את אותו העיתון עם התאריך של יום התאונה. עקב בעיית הזיכרון, הנרי צריך להכיר ולהתחבר איתה כל יום מחדש. הנרי, שהתאהב בלוסי, מחפש דרכים מקוריות למצוא חן בעיניה כל יום מחדש. סגנון זה מזכיר את מבנה העלילה של הסרט "לקום אתמול בבוקר".

בעזרת משפחתה של לוסי לומד הנרי להתמודד עם בעיה זו כל יום מחדש. כל בוקר מכין הנרי ללוסי קלטות וידאו ורשימות על מנת שתדע מקיומו ובסופו של דבר הם מתחתנים. בחלק האחרון של הסרט רואים שלוסי מתעוררת כשהיא בעצם לא יודעת איפה היא נמצאת, היא רואה קלטת וידאו שכתוב עליה "בוקר טוב לוסי". היא צופה בקלטת בה הנרי מקליט את עצמו ואת החתונה שלהם. הוא מזמין אותה להצטרף אליו לארוחת בוקר. כאשר היא יוצאת מהחדר היא מבינה שהיא על ספינה ושיש לה בת.

## שחקנים
* **הנרי רות**' (אדם סנדלר) - ביולוג ימי תושב האווי, פלייבוי עד שמתאהב בלוסי וית'מור בעלת מחלת השכחה
* **לוסי וית'מור** (דרו ברימור)- בעלת מחלת שכחה שגורמת לה לשכוח בלילה את היום שעבר עליה, הנרי מתאהב בה
* **אולה** (רוב שניידר)- החבר הכי טוב של הנרי, סובל בנישואין שלו
***אלקסה**(לוסיה סטרוס)- עובדת עם הנרי
* **דאג וית'מור** (שון אוסטין)- אחיה הגדול של לוסי
* **ד"ר ג'וזף קיטס** (דן אקרויד)- רופא שמתמחה בבעיות מוחיות
***מרלין וית'מור**(בלייק קלארק)-אביה של לוסי
* **כבאי (**קווין ג'יימס**)**
***טום עשר שניות**(אלן קוברט)-אחד מהמטופלים במחלקת הזיכרון, זיכרונו נמחק כל עשר שניות

## רפרנס
בסרט "תקועים בחופשה" בכיכובם של סנדלר וברימור מופיע טום עשר שניות בסופרמרקט כהתייחסות ל-"50 דייטים ראשונים".

## קישורים חיצוניים
* 

קטגוריה:סרטי 2004
קטגוריה:סרטי קומדיה אמריקאיים
קטגוריה:סרטי קומדיה רומנטית
קטגוריה:סרטי קולומביה
קטגוריה:זוכי פרס בחירת הנוער: סרטים
קטגוריה:סרטים על אמנזיה
קטגוריה:סרטי האפי מדיסון
שרון מלכי-שמש

**שרון מלכי** (נולדה ב-1971) היא שחקנית קולנוע, טלוויזיה ותיאטרון ישראלית.

## ביוגרפיה
מלכי היא בוגרת בבית הספר למשחק בית צבי. הופיעה בסרטים "הגרעין הקשה", "באמצע הסרט", "אהבות אחרונות", "אבא נשאר בשדות", "ג'ירפות" ובסרטי סטודנטים. בנוסף, הופיעה בטלוויזיה בתוכניות "אלנבי 46", "הפוך", ב-"המכון" של אורי ברבש ובתפקיד הרשעית בטלנובלה "טלנובלה בע"מ". בתיאטרון, הופיעה במחזות זמר "הקוסם!" ו-"הלהקה חוזרת", בהצגות "בוסתן ספרדי" (הבימה), "שלושה בלילה" (צוותא), "סיפורו של זרע" (תיאטרון בית ליסין), "בנות", "בראשית", במופע "תביאו לי גננת" עם יורם טהר-לב ובמופעי הילדים "זרעים של מסטיק", "מקרנה", "פים פם פה", ו"הקרנבל של מיכל". בטלוויזיה היא הופיעה בסדרות "מתי נתנשק", "מבצע קיפוד" בתפקיד אשת העסקים נטלי קורל, ובתפקיד האמא המזויפת של יונתן בסדרה "החולמים". בשנת 2006 הופיעה בסדרה "האלופה" בדמות חד פעמית כטליה בורשטיין, שהייתה דמות קבועה ב"טלנובלה בע"מ" והוציאה לאור בתוך הסדרה את התוכנית של מילי והשפן "סוכנות הבילוש של.."

משנת 2007 ועד לשנת 2009, שיחקה את נאורה בסדרת הנוער "ראש גדול". מאמנת אישית של אלחנן, מנהל בית הספר "אביבים". הם מתאהבים ובסוף העונה הרביעית מתחתנים, למורת רוחה של בנה היחיד, גורי.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1974
קטגוריה:ישראלים שנולדו ב-1974
מחילות

"**מחילות**" הוא סרט קולנוע ישראלי של הבמאי אודי אלוני שיצא לאקרנים בשנת 2006.

## תקציר העלילה
דוד, יהודי מארצות הברית, מתגייס לצה"ל, ובמהלך השירות הצבאי שלו הורג בשוגג ילדה פלסטינית. בעקבות זאת לוקה דוד בהלם, ומאושפז בבית חולים לחולי נפש, המצוי במקום שבו שכן הכפר הפלסטיני דיר יאסין. ניצול שואה החי במוסד מספר לדוד שרוחות תושבי הכפר שנרצחו מנסות לתקשר עמו. אביו של דוד מביא אותו לניו יורק שם הוא מתאהב בלילה, אמריקאית פלסטינית, שבתה, אמל, דומה לילדה שאותה הרג דוד.

## שחקנים

## לקריאה נוספת
* פבלו אוטין, **[[קרחונים בארץ החמסינים - הקולנוע הישראלי החדש - שיחות עם במאים]]**, רסלינג, 2008, הפרק "'מחילות' - שיחה עם אודי אלוני", עמ' 154-135.

## קישורים חיצוניים
* 
 
* דף הסרט באתר "סרט"
* ביקורת על מחילות בלונדון אינדיפנדנט
* "ממדי האמנות": אלן בדיו על מחילות של אלוני. בסימפטום; Lacan.com
* https://web.archive.org/web/20120522172951/http://hdfest.com/Gerald/forgiveness.html

קטגוריה:סרטי 2006
קטגוריה:סרטים ישראליים משנת 2006
קטגוריה:צה"ל בקולנוע
קטגוריה:לקות נפשית באמנות
גברים בשחור (סרט, 1997)

**גברים בשחור** (באנגלית: **Men in Black**) הוא סרט פעולה מדע בדיוני-קומי מ-1997. הסרט מבוסס על סדרת ספרי הקומיקס גברים בשחור מאת לואל קנינגהם בהוצאת מארוול קומיקס.

## עלילה
הסוכנים J ו-K הם שני סוכנים שעובדים בסוכנות בשם MIB (ראשי התיבות האנגליים של "Men In Black" – "גברים בשחור". השם MIB נותן קונוטציה ל-MI6), סוכנות זו מפקחת על מהגרים לארצות הברית שמוצאם מהחלל החיצון. מהגרים אלה מחופשים לבני אדם. מטרתו של ארגון ה-MIB היא לשמור על הסדר הציבורי, לדאוג שבני האדם לא ידעו שחייזרים חיים ביניהם ולתפוס חייזרים מפרי חוק.

הארגון הוא ארגון חשאי. סוכנים נבחרים המשרתים בו, מתנתקים מהזהות הקודמת שלהם ונקראים לפי אות אנגלית משמם הקודם. הארגון משתמש בטכנולוגיה חדישה שמבוססת, בין היתר, על טכנולוגיה חוץ-ארצית. כך, למשל, בין המכשירים החדישים של הארגון ישנו מכשיר ה"מחיקון" – מכשיר שמאפשר לסוכן המשתמש בו למחוק את זיכרונם של בני אדם הנמצאים בטווח הראיה של המכשיר. הסוכנים בארגון גם משתמשים במכוניות מתקדמות ובכלי נשק מיוחדים.

בסצנת הפתיחה של עלילה הסרט, הסוכנים K ו-D נמצאים במעקב אחרי חוצן שמוסווה כבן אדם שמהגר באופן לא חוקי ממקסיקו לארצות הברית ביחד עם עוד כמה מהגרים אחרים. החוצן הסתער על שוטר גבול על מנת להורגו והסוכן D ניסה להרוג אותו ונכשל. כמעט לפני שהחוצן מגיע אל השוטר הוא נהרג על ידי הסוכן K. הסוכן D מרגיש שהוא כשל ומבקש מסוכן K לפרוש. הסוכן K מוחק את זיכרונו בעזרת ה"מחיקון". כך נשאר הסוכן K ללא שותף.

מאוחר יותר בניו יורק שוטר בשם ג'יימס אדוורדס מנהל מרדף אחרי פושע ומגלה שהוא חייזר. החייזר אומר שהוא אמר שהוא נכשל בחייו וסוף העולם מגיע. הסוכן K צופה בו ושולח אותו למבחני קבלה ל-MIB. ג'יימס הוא היחיד שעובר את המבחנים ומתקבל לארגון בתור הסוכן J. זהותו הקודמת נמחקת, איש אינו יודע על קיומו ואפילו טביעות אצבעותיו שונו על מנת שלא יזהו אותו בציבור.

שני הסוכנים מטפלים בחייזרים המגיעים לכדור הארץ, המסווים את עצמם ונטמעים בהמון האנשים. הם רודפים אחר חייזר שנחת בשטח חווה חקלאית מבודדת, בחללית דמוית מטאור שנהרסה במהלך הנחיתה. חייזר זה הוא דמוי מקק גדול והוא מסווה את עצמו בעזרת עורו של אדם שרצח. הוא צריך להשיג בקבוק זכוכית המכיל גלקסיה שנמצא אצל מלך גזע חייזרי שמתחבא בכדור הארץ בתוך חליפת רובוט הבנויה כבן אדם. החייזר הורג את המלך ועוזרו במסעדה אך הבקבוק שמשמש כקולר של חתול נלקח למעבדת נתיחות לגופות. הסוכנים והחייזר נלחמים במעבדה והחייזר משיג את הבקבוק ובורח. החייזר משיג חללית אך הסוכנים משמידים אותה ונלחמים בחייזר. החייזר בולע את הסוכן K ואת הנשק ומושמד על ידי K מבפנים. לאחר מכן הסוכן K רוצה לפרוש ומבקש מ-J למחוק לו את הזיכרון. ל-K יש חיים חדשים ו-J ממשיך לעבוד בארגון MIB.

## ראו גם
* גברים בשחור (תאוריית קשר)

## קישורים חיצוניים
* 

* אתר הסרט

קטגוריה:ערכים שבהם תבנית בריטניקה אינה מתאימה
קטגוריה:סרטים מבוססי קומיקס
קטגוריה:סרטי חוצנים
קטגוריה:סרטי מפלצות
קטגוריה:סרטי קולומביה
קטגוריה:זוכי אוסקר: האיפור ועיצוב השיער הטובים ביותר
קטגוריה:סרטי קומדיה מדע בדיוני משנות ה-1990
קטגוריה:גברים בשחור
קטגוריה:סרטי מדע בדיוני מ-1997
קטגוריה:סרטי קומדיה אמריקאיים משנת 1997
קטגוריה:סרטי פעולה אמריקאיים משנת 1997
קטגוריה:סרטים זוכי פרס סאטורן: מדע בדיוני
קטגוריה:סרטים שצולמו בניו ג'רזי
קטגוריה:סרטים עם מוזיקה מאת דני אלפמן
גוף טרנס-נפטוני

[שמאל|ממוזער|350px|גופים טרנס נפטוניים מוכרים מבחינת גודל, [אלבדו וצבע.]]
[ממוזער|שמאל|400px|דיאגרמת אוילר לסיווג גרמי השמיים במערכת השמש, על שם [לאונרד אוילר]]
**גוף טרנס-נפטוני** הוא גרם שמים במערכת השמש הנמצא במסלול סביב השמש, ונמצא מעבר לכוכב הלכת נפטון, כוכב הלכת האחרון במערכת השמש.

מעבר לנפטון השפעת הכבידה של השמש פוחתת וההשפעה ההדדית של כוכבי הלכת קטנה, כך שהשפעות הכבידה על גרמי "מערכת השמש החיצונית" שמעבר לנפטון שונות מהשפעות הכבידה על הגופים שבקרבת השמש. 

הגופים הטרנס-נפטוניים נמצאים בשלושה אזורים: חגורת קויפר, הדיסק המפוזר ועננת אורט. המרחק הרב של האזורים האלה מהשמש משפיע רבות על מערך אותם הגופים, על הרכבם ועל מסלולם. גופים אלה לא הספיקו להתאחד לעצמים גדולים כמו הגופים הקרובים לשמש, מסלולם פחות יציב וסוטה בהרבה ממישור המילקה, ובניגוד לגופים הקרובים לשמש, המושפעים מהרוח הסולארית של השמש, גופים טרנס-נפטוניים פטורים מהשפעת גורם רב-עוצמה זה.

## מרחק וסיווג
שמאל|ממוזער|350px|מרחקים בין הגופים הטרנס-נפטוניים השונים.
גופים טרנס-נפטוניים מחולקים למספר קבוצות על פי האזור בו הם נמצאים:
# **[[גופים בחגורת קויפר]]** (KBO) - גופים במרחק של 30 עד 47 יחידות אסטרונומיות מהשמש הנמצאים בחגורת קויפר.
# **[[גופים בדיסק המפוזר]]** (SDO) - גופים במרחק של 47 עד 70 יחידות אסטרונומיות מהשמש הנמצאים בדיסק המפוזר.
# **[[גופים בעננת אורט]]** (OCO) - גופים במרחק של מעבר ל-70 יחידות אסטרונומיות מהשמש הנמצאים בעננת אורט.

ישנם גופים המרוחקים הרבה מעבר למצוין בדיאגרמה משמאל, כך למשל סדנה נמצאת במרחק של 500 יחידות אסטרונומיות והגוף 2000 OO67 נמצא במרחק מרבי של 1,068 יחידות אסטרונומיות, אם כי הוא מתקרב עד כדי 21 יחידות אסטרונומיות.

## גופים מוכרים
[שמאל|ממוזער|350px|הגופים הטרנס-נפטוניים הגדולים (כוכבי הלכת הננסיים) ביחס ל[כדור הארץ. בזמנו, לא נקבעו אז שמם של גונגגונג וירחו שיאנגליו.]]
בעשורים האחרונים התגלו גופים רבים במערכת השמש החיצונית. העיקרי והמוכר ביותר הוא פלוטו, שנחשב מאז שהתגלה בשנת 1930 ככוכב לכת, אך בשנת 2006 שונתה הגדרתו לכוכב לכת ננסי וזאת בעקבות גילוי אריס, גוף טרנס-נפטוני נוסף הגדול מפלוטו.

היום, אריס, פלוטו, מאקה-מאקה, האומיה, סדנה, גונגגונג, קוואוואר ואורקוס הם שמונת הגופים הטרנס-נפטוניים היחידים המוגדרים ככוכבי לכת ננסיים, עצמים קטנים יותר, כגון ורונה, נכללים בקטגוריית כוכבי לכת מינוריים.

להלן הגופים הטרנס-נפטוניים הגדולים ביותר, מסודרים לפי גודלם:
* **[[אריס (כוכב לכת ננסי)|136199 אריס]]** – כוכב לכת ננסי בדיסק המפוזר (SDO).
* **[[פלוטו|134340 פלוטו]]** – כוכב לכת ננסי בחגורת קויפר (KBO).
* **[[מאקה-מאקה (כוכב לכת ננסי)|136472 מאקה-מאקה]]** – כוכב לכת ננסי בחגורת קויפר (KBO).
* **[[האומיה (כוכב לכת ננסי)|136108 האומיה]]** – כוכב לכת ננסי בחגורת קויפר (KBO).
* **[[סדנה (גוף טרנס-נפטוני)|90377 סדנה]]** – כוכב לכת ננסי בעננת אורט (OCO).
* **[[גונגגונג (גוף טרנס-נפטוני)|225088 גונגגונג]]** – כוכב לכת ננסי בעננת אורט (OCO).
* **[[קוואוואר|50000 קוואוואר]]** – כוכב לכת ננסי בחגורת קויפר (KBO).
* **[[אורקוס|90482 אורקוס]]** – כוכב לכת ננסי בחגורת קויפר (KBO).
* **[[ורונה (גוף טרנס-נפטוני)|20000 ורונה]]** – גוף טרנס-נפטוני בחגורת קויפר (KBO).

## קישורים חיצוניים

*
קטגוריה:מערכת השמש
קטגוריה:גרמי שמיים
מאטי ואנהאנן

**מאטי ואנהאנן** (בפינית: **Matti Vanhanen**, ; נולד ב-4 בנובמבר 1955) הוא פוליטיקאי פיני, ראש ממשלת פינלנד בשנים 2003–2010, לשעבר יו"ר מפלגת המרכז בפינלנד, ונשיא המועצה האירופית במחצית השנייה של שנת 2006.

## חייו
ואנהאנן נולד ביובסקולה שבפינלנד, בנם של האקדמאי טאטו ואנהאנן ואנני טיהונאן. הוא רכש ידע אקדמי בתחום מדע המדינה במסגרת תואר במדעי החברה אותו קיבל ב-1989. בשנים 1980–1983 היה ראש ליגת הצעירים במפלגת המרכז. לאחר מכן שימש חבר מועצת העיר אספו, בין השנים 1981–1984. החל מ-1985 ועד 1988 עבד כעיתונאי במקומון "קהסאנומאט", ולאחר מכן כעורך בפועל עד שנת 1991.

בשנה זו נבחר ואנהאנן לכהן כחבר בפרלמנט הפיני. כחבר הפרלמנט עסק בנושאי איכות הסביבה: הוא התנגד להקמת תחנת כוח גרעינית ב-1992, ובאותה העת שימש כחבר בהנהלת חברת החשמל "פורטום". הוא כיהן כחבר הוועדה לאיכות הסביבה בין 1991 ל-1995 והיה סגן יושב ראש סיעת מפלגת המרכז בפרלמנט בין 1994 ל-2000, ולאחר מכן ממלא מקום יושב ראש המפלגה עד 2003.

כמשקיף באיחוד האירופי היה ואנהאנן חבר בוועדת החוקה, שם ביקר את יושב ראש הוועדה, גיסארד דה אסטינג, כשתלטן. ואנהאנן התפטר מהוועדה ב-2003, אז מונה לשר ההגנה בממשלתה של אנלי יטנמקי. אחרי התפטרותה הוא מונה לראש הממשלה.

מ-2020 ועד 2021 ואנהאנן כיהן כשר האוצר של פינלנד

כפוליטיקאי משתייך ואנהאנן לזרם הליברלי של מפלגת המרכז המקורית, יחד עם שני שרים נוספים ממחוז אוסימה. ממשלתו קיצצה בהכנסות המסים מ-35.5 אחוזים ל–33.5 אחוזים, וואנהאנן שב וטען כי הוא מעוניין להמשיך בקיצוץ המיסים.

כמועמד מפלגת המרכז רץ ואנהאנן נגד הנשיאה המכהנת, טריה הלונן, אך הפסיד לאחר שהגיע למקום השלישי עם 18.6% תמיכה בלבד. בסיבוב השני תמך במועמד סאולי ניסטו כנגד שותפתו לקואליציה, הלונן.

ואנהאנן הכריז כי הוא מתנזר ממשקאות חריפים, באומרו שהוא לא אוהב את טעם האלכוהול. הוא נישא למריה ב-1985 ולזוג שני ילדים. הם התגרשו ב-2005.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פינלנד
קטגוריה:שרי ההגנה של פינלנד
קטגוריה:נשיאי המועצה האירופית
קטגוריה:מעוטרי מסדר הוורד הלבן של פינלנד
קטגוריה:בוגרי אוניברסיטת הלסינקי
קטגוריה:פינים שנולדו ב-1955
ים אזוב

**ים אָזוֹב** (רוסית: **Азо́вское мо́ре**) הוא ים רדוד המהווה שלוחה צפונית של הים השחור ומחובר אליו במצר קרץ' (Керч). בעקבות פלישת רוסיה לאוקראינה וכיבוש אזורים לאורך חוף ים אזוב, נכון לספטמבר 2023, הוא תחום על ידי רוסיה.

ים אזוב נוצר עם עליית המפלס של הים השחור בכמאה מטרים. על קרקעית הים התגלו שרידים של התיישבות נאוליתית באזורים המוצפים בימינו במים. על פי תאוריית המבול של הים השחור, עליית פני הים השחור התרחשה בפתאומיות בסביבות שנת 5600 לפני הספירה, ומאורע זה קשור לאגדות עם המספרות על אירוע מסוג המבול. בימי קדם היה ים אזוב ידוע בשם אגם מאוטן או ים מאוטן.

הסברה העממית המקובלת היא שמקורו של השם הנוכחי של הים לקוח משמו של נסיך בשם אזום או אסוף, שנהרג בזמן שהגן על עיר באזור זה בשנת 1067 לספירה. רוב המלומדים סוברים כי שם הים לקוח משמה של העיר אזוב או מהמילה אזק, שפירושה "נמוך" בטורקית, לאור מיקומה.

אורכו המרבי של ים אזוב הוא 340 קילומטר, רוחבו המרבי 135 קילומטר ושטחו 37,555 קילומטר רבוע. הנהרות העיקריים הנשפכים לים אזוב הם הנהר דון והנהר קובן. בשל נפח הזרימה של נהרות אלה, רמת המליחות בים נמוכה יחסית ובמקומות מסוימים המים כמעט מתוקים. הנהרות אף מביאים אל הים כמות סחף גדולה.

ים אזוב הוא הים הרדוד בעולם, עם עומק מים ממוצע של 13 מטר בלבד. עומקו המרבי של הים הוא 15.3 מטר. במקומות שבהם סחף הנהרות רב, כגון במפרץ טגנרוג, עומקו הממוצע של הים מגיע לפחות ממטר. הזרם הבולט בים הוא סיבובי, בניגוד לכיוון השעון. רמת הגאות בים משתנה, אולם יכולה להגיע לחמישה מטרים. בחורף קופאים חלקים נכבדים מפני הים.

הנמלים העיקרים בים אזוב הם טגנרוג, מריאופול, רוסטוב על הדון וייסק.
כלי שיט העוברים בתעלת הוולגה-דון המחברת בין נהר הדון לוולגה, יכולים להגיע עד לים אזוב דרך שפך נהר הדון. בים אזוב קיימים אתרי קידוח לגז טבעי ולנפט.

תוכניות סובייטיות שאפתניות לחיבור הים הכספי לים אזוב באמצעות פרויקט תעלת אירואסיה המכונה לעיתים "תעלת מאניץ'", נדונו במרץ רב משנת 1932, אך העבודה מעולם לא הושלמה. בתחילת המאה ה-21 נחשבת התוכנית לבלתי כדאית מבחינה כלכלית, אם כי הנושא חוזר ועולה מדי פעם.

בעבר הייתה בים אזוב דגה עשירה: למעלה מ-80 מיני דגים זוהו בו וכן כ-300 מיני חסרי חוליות. במאה ה-20 פחת עושר הדגה עקב הדיג ורמות הזיהום הגוברות.

## קישורים חיצוניים

* 

## הערות שוליים

אזוב, ים
אזוב, ים
אזוב
קטגוריה:גבול אוקראינה–רוסיה
קטגוריה:קרים: גאוגרפיה
מוסטנג (סוס)

350px|ממוזער|סוסי מוסטנג
**מוסטנג** (באנגלית ** mustang**) הם סוסי פרא החיים במערב ארצות הברית. 

## היסטוריה
סוסי המוסטנג הובאו לאמריקה במאה ה-16 על ידי הכובשים הספרדים. מוצאם מחצי האי האיברי והם תערובת של סוסים ברברים (מאזורי הברברים בצפון אפריקה), ערביים ואנדלוסיים. סוסי הפרא של היום, מוצאם בסוסים מבויתים אלה, שהביאו עימם הכובשים.

הילידים יושבי הארץ לא ראו סוס מימיהם, עד בוא הספרדים. הם דימו את הרוכבים ליצורים אלוהיים. הספרדים אסרו על הילידים לרכוב על סוסים או לרכוש אותם כדי למנוע מהם להשתמש בהם נגדם, אולם הילידים אימצו במהרה את הסוסים כאמצעי התעבורה העיקרי שלהם, שילבו את הסוסים במיתולוגיה שלהם ופיתחו תרבות של לוחמים רכובים.

עם השנים התערבבו הסוסים הספרדים עם סוסים שברחו, או שוחררו על ידי מתיישבי ארצות הברית, בעיקר בתקופת ההתפשטות הגדולה מערבה של המאה ה-19. מספרם של סוסי הפרא בצפון אמריקה הגיע למיליונים רבים והם ניצודו ונלכדו למטרות מגוונות, עד שב-1959 אסרה על כך חקיקה למען שימור הטבע.

מקור המילה "מוסטנג" במילה הספרדית-מקסיקנית "mestengo", או במקור הספרדי "mesteño", שפירושה בקר מבוית שברח מבעליו והיה לפרא.

## ראו גם
* סוס
* סוס פרא (סרט)

## קישורים חיצוניים

* 

קטגוריה:גזעי סוסים
ספירת זרע

[שמאל|ממוזער|250px|תאי זרע תחת ה[מיקרוסקופ]]
**ספירת זרע** היא בדיקה רפואית המיועדת למדידת הפריון בגבר. בבדיקה נספרים תאי זרע ביחידת נפח של נוזל הזרע. ספירת זרע בין 20 מיליון ל-150 מיליון תאי זרע למיליליטר היא תקינה. ספירת זרע מתחת ל-20 מיליון תאי זרע למיליליטר היא נמוכה ועשויה להצביע על בעיה בפריון (עקרות).

ספירת זרע היא בדיקה מקובלת לאבחון בעיות בפריון אצל זוגות המתקשים להרות. אף בגברים שלהם ספירת זרע נמוכה, עדיין ניתן להפרות ביצית ולהיות לאב לילד. ספירת הזרע תלויה אף במועד האחרון שבו הגבר חווה פליטת זרע (אורגזמה). חשיפת שק האשכים לטמפרטורות קיצוניות, חמות או קרות, יכולה לגרום לתמותת תאי הזרע במהירות ולהוריד את ספירת הזרע אף לאפס.

ברבים מהמקרים בהם קיימת ספירת זרע נמוכה, הדבר נובע מתופעת וריקוצלה המוגדרת כתקלה מכנית במערכת הניקוז של האשכים. מחקרי הפוריות האחרונים מגלים כי וריקוצלה נפוצה בכ-90% מהסובלים מספירת זרע נמוכה. 
עם זאת, בשנים האחרונות העלו חוקרים את הטענה שבמהלך 50 השנים האחרונות ישנה ירידה משמעותית בספירת הזרע של גברים פוריים ובריאים. ישנם חוקרים שקושרים את התופעה הזו עם אורח החיים המודרני והחשיפה לכימיקלים ומזהמים סביבתים שהוא מביא.

## ראו גם
* בדיקת זרע

## קישורים חיצוניים
* 
* 
* 
* זרע בצרה – השפעת חשיפה לכימיקלים על פוריות הגבר, באתר הקרן לבריאות וסביבה, 27 במרץ 2017
* 
* 

קטגוריה:רבייה
קטגוריה:בדיקות רפואיות
קטגוריה:רפואת פוריות
ארנסט אורלאו

שמאל|ממוזער|250px|ארנסט אורלאו עם הדיפלומט הגרמני וולפגנג אישינגר
**ארנסט אורלאו** (בגרמנית: **Ernst Uhrlau**; 7 בדצמבר 1946, המבורג) הוא נשיאו לשעבר של שירות הביון הגרמני (BND). בהכשרתו הוא אקדמאי בתחום מדע המדינה.

## ביוגרפיה
לאחר שהשלים את לימודיו בבית הספר התיכון, החל אורלאו בשנת 1967 בלימודי מדע המדינה, סוציולוגיה וכלכלה באוניברסיטת המבורג. בשנת 1974 התמנה למרצה במוסד ההכשרה לשוטרים בהמבורג ואחר כך החזיק בתפקידים שונים במשרד הפנים של המבורג (שהיא גם מדינת מחוז גרמנית). בשנים 1981-1991 היה סגן מנהל המשרד להגנת החוקה בהמבורג, ובשנים 1991-1996 עמד בראש הסניף המקומי. בשנת 1996 התמנה למפקד משטרת המבורג, תפקיד שבו החזיק שנתיים, עד שמונה למנהל מחלקה VI (האחראית על ה-BND ועל התיאום בין גופי הביון הפדרליים השונים) במשרד הקנצלר. בתור מתאם שירותי הביטחון היה אחראי על הקשר בין הממשלה הגרמנית הפדרלית, ה-BND, המשרד להגנת החוקה, והמודיעין הצבאי הגרמני. 

ב-1 בדצמבר 2005 התמנה לנשיא ה-BND, במקומו של אוגוסט האנינג. 

אורלאו נשוי ואב לשני בנים. 

שמו הוזכר לאורך השנים שוב ושוב כמתווך אפשרי מטעם ממשלת גרמניה בין ישראל לחזבאללה בעסקות חילופי שבויים. היה לו תפקיד מכריע בתיווך בעסקת חילופי השבויים שבה הוחזרו לישראל גופותיהם של שלושת חטופי הר דב ואלחנן טננבוים. 

ב-7 בדצמבר 2009  דיווחה רשת אלג'זירה כי אורלאו משמש כמתווך בין ישראל לחמאס בעסקת שחרורו של גלעד שליט תמורת שחרור מחבלים.

## קישורים חיצוניים

* דף הבית של אורלאו באתר שירות הביון הגרמני

קטגוריה:שוטרים גרמנים
קטגוריה:אנשי ארגוני ביון גרמנים
קטגוריה:גרמנים שנולדו ב-1946
טודור ולדימירסקו

שמאל|ממוזער|200px|טודור ולדימירסקו בדיוקן של תאודור אמאן, שצויר לאחר מותו על סמך עדויות של תומכיו
**טודור ולדימירסקו** (ברומנית: **Tudor Vladimirescu**; סביבות 1780 – 7 ביוני 1821, לפי הלוח הגרגוריאני) היה גיבור ומהפכן רומני.

במאה ה-19 הופעלו 2,000 פנדורים בנסיכות ולאכיה במסגרת המלחמה העות'מאנית-רוסית (1806–1812), בעיקר בחבל אולטניה, כנגד האימפריה העות'מאנית - אלף מתוכם הונהגו על ידי טודור ולדימירסקו. שנים לאחר מכן, בהתבסס על נאמנות הפנדורים, הנהיג ולדימירסקו ניסיון הפיכה צבאי בשנת 1821. מטרתו הייתה השגת עצמאות מלאה לנסיכויות ולאכיה ומולדובה, אז כפופות לאימפריה העות'מאנית, והשגת שוויון זכויות לאוכלוסייה הרומנית בטרנסילבניה, שהייתה אז חלק מהאימפריה האוסטרית.

מנהיג הצבא היווני של פיליקי אטריה, אלכסנדר איפסילנטי, ששהה בבוקרשט, תבע מוולדימירסקו לפעול יחד איתו, תחת פיקודו. ולדימירסקו דחה את הצעת איפסילנטי ונימק זאת באינטרסים שונים של הרומנים ושל היוונים - לדברי ולדימירסקו הרומנים רצו להנהיג את עצמם, לא להיות מונהגים על ידי שליטים פנריוטים (ממוצא יווני). איפסילנטי עזב עם צבאו ועבר לטרגובישטה ומשם שלח שליחים, שחטפו את ולדימירסקו מקרב צבאו והביאו אותו לטרגובישטה, שם נרצח בידי אנשיו של איפסילנטי. צבאו של ולדימירסקו, שנשאר ללא מנהיג התפרק והתפזר.

ניסיון ההפיכה של ולדימירסקו נכשל, אך היווה, במידה מסוימת, את הבסיס לדרישות לאומיות של הרומנים בעתיד, ועורר את רגשי הלאומיות הרומנית בתושבים הרומניים של האזור.

## הנצחה
[שמאל|ממוזער|200px|שטר כסף של 25 [לאו רומני|לאי ועליו דיוקנו של טודור ולדימירסקו]]
במהלך מלחמת העולם השנייה קומוניסטים רומנים ובראשם אנה פאוקר עסקו בגיוס שבויים רומנים לדיוויזיות מתנדבים, שילחמו לצד ברית המועצות נגד גרמניה הנאצית. הדיוויזיה הראשונה, שהוקמה, נקראה על שמו של טודור ולדימירסקו, דיוויזיית מתנדבים 1, טודור ולדימירסקו.

ניקולאה יורגה כתב מחזה היסטורי בשם "טודור ולדימירסקו".

בשנת 1962 ברומניה צולם סרט "טודור" (במאי לוצ'יאן בראטו).

בשנת 1966 נוסד ברומניה עיטור על שמו.

במחוזות הרומניים טולצ'ה, טלאורמן, אולט, יאשי, גאלאץ, קונסטנצה, קלראש ובראילה יש בכל אחד מהם יישוב הנושא את השם "טודור ולדימירסקו" ובמחוז בוטושאן יש שני יישובים בשם זה, האחד במועצה האזורית אלבשט והשני במועצה המקומית אברמן. במחוז ארד יש מועצה אזורית וכפר בשם "ולדימירסקו".

## קישורים חיצוניים

* Cine erau pandurii și ce reprezentau ei în armata din vremea repectivă? 
* 

## הערות שוליים

קטגוריה:רומניה: היסטוריה
קטגוריה:שליטי ולאכיה
קטגוריה:מהפכנים רומנים
קטגוריה:אישים שהונצחו על בולי רומניה
קטגוריה:אישים שהונצחו בשטרות כסף רומנים
קטגוריה:ילידי 1780
קטגוריה:נפטרים ב-1821
אורקוס

**אורקוס** (שם מלא: **90482 אורקוס**; באנגלית: **90482 Orcus**) הוא כוכב לכת ננסי וגוף טרנס-נפטוני בחגורת קויפר (KBO) שהתגלה על ידי מייקל בראון, צ'אד טרוחיו ודייוויד רבינוביץ ב-17 בפברואר 2004. לאורקוס ירח אחד בשם ואנת'.

## מקור השם

תחת הקווים המנחים של ועדת השמות האסטרונומיים הפועלת תחת האיגוד האסטרונומי הבינלאומי (IAU), גופים בעלי מסלול דומה לפלוטו יקבלו שמות של אלי השאול. אחת ההצעות כללה את שמו של אורקוס אל המתים במיתולוגיה הרומית. השם אושר ופורסם ברבים ב-22 בנובמבר 2004.

## מסלול
אורקוס הוא פלוטינו טיפוסי. מסלולו של אורקוס דומה למסלולו של פלוטו מלבד העובדה שהאפהליון מעל מישור המילקה ובכיוון מנוגד.

למרות שבנקודה מסוימת מסלולו חוצה את מסלול נפטון, התהודה בין שני הגופים מראה כי אורקוס תמיד נמצא במרחק רב ממנו היכן שהמרחק הזוויתי ביניהם תמיד 60 מעלות.

## קישורים חיצוניים

* סימולציית מסלול של אורקוס - באתר נאס"א

קטגוריה:פלוטינו
קטגוריה:כוכבי לכת ננסיים
קטגוריה:פלוטואידים
אמברגו

**אֶמְבַּרְגוֹ** (**Embargo**; בתרגום: חרם, הסגר, בידוד) או **הֶחְסֵם** הוא חרם כלכלי המוטל על מדינה מסוימת, כלומר, איסור על מסחר וסחר עם אותה מדינה וניתוק היחסים הדיפלומטיים והכלכליים עמה. מטרתו של האמברגו הוא בבידודה של המדינה המוחרמת והפעלת לחץ על שליטיה, מתוך הנחה שבידוד כלכלי גורם נזק לכלכלת המדינה המוחרמת.

ככלל, משמש האמברגו ככלי ענישה בידי המדינה המחרימה, על מדיניות או פעילות לא רצויה לה, בה נקטה המדינה המוחרמת. עם זאת, משום שהאמברגו הוא באופיו מכשיר כלכלי, קיים ספק בדבר המטרות האמיתיות המשרתות את המדינות המחרימות בהפעילן אמברגו.

תמיד לפני הטלת חרם כלכלי על מדינה מסוימת נשקלים הרווח וההפסד שיבוא מכך שכן לעיתים אין תועלת בחרם מכיוון שכלכלת הפנים של המדינה המוחרמת היא מספיק חזקה כדי להתמודד איתו או משום שהקהילה הבין-לאומית עלולה גם היא להיפגע מן החרם לא מעט, לדוגמה, קשה מאוד יהיה להחליט על הטלת חרם כלכלי גורף על מדינה המשופעת באוצרות טבע כגון נפט בשל העובדה שמחיר הנפט עלול לעלות מאוד, מה שיפגע מאוד בעולם כולו.

## היסטוריה
אחת הדוגמאות הוותיקות לשימוש באמברגו, בעת החדשה, התרחשה בתחילת המאה ה-19, בזמן המלחמות הנפוליאוניות, בהן עשו ניסיון מדינות היבשת האירופית להחרים כלכלית את בריטניה. ניסיון אמברגו זה לא הצליח לחסום לחלוטין את המסחר בין אירופה היבשתית לבריטניה, וכמו כן פגע כלכלית במדינות המחרימות לא פחות משפגע בבריטניה.

אמברגו מפורסם המונהג כיום הוא האמברגו אותו הטילה ארצות הברית על קובה משנת 1960, כענישה על תוצאות המהפכה הסוציאליסטית והתקרבותו של שליטה, פידל קסטרו, לברית המועצות, אשר הייתה נתונה במלחמה קרה עם ארצות הברית. כתוצאה מהאמברגו, נדחפה קובה לקשר הדוק יותר עם ברית המועצות. ב-1992, לאחר נפילת הגוש הסובייטי, הידק הממשל האמריקאי את האמברגו על קובה, מתוך כוונה להפיל את משטרו של קסטרו. עד היום, על אף הקשיים הכלכליים העצומים בהם נמצאת קובה, לא הצליח האמברגו האמריקאי להפיל את משטרו של קסטרו או לשנות את שיטת הממשל בקובה.

בפברואר 2011 הוטל אמברגו על לוב על מנת ללחוץ על השליט מועמר קדאפי לעזוב את השלטון עקב מהפכת עמו הנלוות בדיכוי שלטוני.

בעקבות לחץ של מדינות ערב ודרישתן מחברות אמריקאיות להחרים את ישראל, נחקק חוק בארצות הברית האוסר על השתתפות באמברגו משני, כלומר אסור לעסקים אמריקאיים להשתתף באמברגו שאינו מיועד להשגת אינטרסים אמריקאיים, ומכוון על ידי ממשלתם שלהם.

אמברגו יכול להיות חלקי, ולכלול החרמת סחר במוצרים מסוימים בלבד. דוגמה מובהקת לאמברגו חלקי הוא אמברגו נשק, האוסר על סחר בנשק. ב-1967, מעט לפני מלחמת ששת הימים, הטילה ממשלת צרפת על ישראל אמברגו על סחר בנשק.

לעיתים האמברגו איננו מדיניות רשמית של מדינה מסוימת אלא חרם צרכנים מצד אזרחים על מוצרים של מדינה מסוימת. דוגמה כזו היא חרם על ההתנחלויות מצד אזרחים במדינות אירופה, או חרם שמטילים אזרחים ישראלים מסוימים על מוצרים המיוצרים בגרמניה.

## ראו גם
* עיצומים נגד איראן

## קישורים חיצוניים

* אפרים קם, משמעותו של ביטול האמברגו על מכירת אמצעי לחימה לאיראן, באתר המכון למחקרי ביטחון לאומי, 11 באוקטובר 2020
* רשימת המקרים שבהם הוטל אמברגו נשק בין-לאומי
* 
* 

## הערות שוליים

קטגוריה:יחסים בין-לאומיים
קטגוריה:כלכלה
קטגוריה:פוליטיקה
קטגוריה:לוחמה כלכלית
קטגוריה:חרמות
דגל אולנד

**דגל אולנד** הוא דגלה של קבוצת האיים אולנד המהווה אוטונומיה פינית. הדגל מעוצב בצורת צלב נורדי.

עד לשנת 1809 אולנד הייתה שייכת לשוודיה. בעקבות המלחמה הפינית עבר ארכיפלג אולנד יחד עם פינלנד כולה לידי רוסיה. כאשר פינלנד זכתה בעצמאות בשנת 1917 עברו האיים לבעלותה, בניגוד לרצונם של מרבית התושבים אשר העדיפו להסתפח לשוודיה. בשנת 1921 קבע חבר הלאומים שאולנד תישאר תחת חסות פינית, אך תיהנה מאוטונומיה מלאה.

עד שנת 1954 שימש דגל טריקולור אנכי המורכב מהצבעים כחול-צהוב-כחול באופן לא רשמי כדגל אולנד. בשנה זו הוכר הדגל הנוכחי כדגלה הרשמי של קבוצת האיים. הדגל משקף את ההיסטוריה של האיים, והוא מבוסס על דגל שוודיה - צלב נורדי צהוב על רקע כחול. מקורו של הצלב האדום בסמל פינלנד.

ההחלטה על הדגל הנבחר מייצגת פשרה בין רצון התושבים לדגל דומה לדגל שוודיה ורצונו של נשיא פינלנד להימנע מכך. הצבע האדום התקבל על ידי התושבים כאשר מומחים להרלדיקה גילו כי אחד ממלכי שוודיה השתמש בדגל בעל עיצוב זהה.
ממוזער|שמאל|דגל אולנד הלא רשמי, שימש בין השנים 1922-1954

## ראו גם
* סמל אולנד

## קישורים חיצוניים

* 

אולנד
קטגוריה:אולנד
אולנד
אולנד
קטגוריה:יחסי פינלנד–שוודיה
קטגוריה:אולנד: סמלים לאומיים
כף רגל

[ממוזער|שמאל|200px|[סוליה (איבר)|סוליות כפות הרגליים.]]
**כף הרגל** היא הפרק התחתון של הרגל של בעלי חיים יבשתיים, מקבוצת החולייתנים. היא מצויה בין אצבעות כף הרגל לבין הקרסוליים. עליה רבים מבעלי החיים דורכים בזמן הליכה, אם כי יש כאלו שדורכים על אצבעות הרגליים או על אצבעות מנוונות.

## מבנה
בבני אדם, עצמות כף הרגל כוללות את עצם הערקום ועצם העקב (כף רגל אחורית, באנגלית: hindfoot), שאר עצמות שורש הרגל – עצם הסירה(Navicular), עצם הקוביה(Cuboid) ושלוש עצמות הטריז המופרקות עם עצמות המסרק (כף רגל אמצעית, midfoot) ומהגלילים ועצמות אצבעות כף הרגל (כף רגל קדמית, forefoot).

בכף הרגל מספר מפרקים שהעיקריים שבהם הם: הקרסול הכולל את המפרק שבין השוק לעצם הערקום שבכף הרגל, מפרק הערקום והעקב, מפרקים בין עצמות הערקום והעקב לבין עצם הסירה ועצם הקוביה, מפרקים בין עצמות הטריז שבעצמות שורש הרגל לבין עצמות המסרק, מפרקים בין עצמות המסרק לגלילים, ומפרקים בין הגלילים ועצמות אצבעות כף הרגל.

מספרם הרב של המפרקים ואופן פעולתם מאפשרים את התאמת חלקה התחתון של כף הרגל למשטחים שונים, בין אם הם מישוריים וחלקים ובין אם הם משופעים וטרשיים. כף הרגל מתאימה את עצמה כך שהן העמידה והן התנועה יתאפשרו על פני משטחים מגוונים. חלק גדול מתנועות מפרקי כף הרגל אינו בא לידי ביטוי בחיים המודרניים הכוללים שימוש בנעליים בעלי סוליות נוקשות והליכה על משטחים סלולים או מרוצפים.

מנח עצמות כף הרגל מתווה מספר קשתות: קשת אורכית שהעדרה מכונה "פלטפוס" ("פלט" – שטוח, "פוס" – כף רגל) ושתי קשתות רוחביות, אחת בקו בסיסי עצמות המסרק והשנייה בקו ראשי עצמות המסרק. לפי חלוקה אחרת, בכף הרגל שתי קשתות אורכיות: אחת צידית והשנייה תיכונה וקשת רוחבית אחת בקו בסיסי עצמות המסרק. הקשתות פועלות כבולמי זעזועים בכל פגיעה של כף הרגל ומשקל הגוף כולו בקרקע (תנע הגוף), ומחלקות את המאמצים הפיזיקליים בין עצמות כף הרגל.

## אצבעות כף הרגל
200px|ממוזער|אצבעות כף רגל.

אצבעות כף הרגל של האדם הן עשר אצבעות הנמצאות בכפות הרגלים. האצבעות מורכבות מעצמות קצרות המכונות גלילים ומונעות על ידי שרירים הממוקמים בשוק ובכף הרגל. שרירי האצבעות פועלים בקבוצות המשתתפות בשמירה על מבנה כף הרגל, ובהנעת הגוף קדימה בעת הליכה או ריצה. קולטנים תחושתיים בשרירי האצבעות ובאצבעות לוקחים חלק בשמירה על שיווי משקל.

## סוליית כף הרגל
[200px|ממוזער|סוליות כפות הרגליים – החלק התחתון של כפות הרגליים, הכולל את [כרית כף הרגל, קשת כף הרגל והעקב]]

סוליית כף הרגל, היא החלק התחתון של כף הרגל. היא מתחילה מן העקב, נמשכת דרך הקשת ומגיעה עד לכרית כף הרגל – לפני החלק התחתון של אצבעות כף הרגל. זהו החלק של כף הרגל שמונח על הקרקע בעת עמידה והליכה.

## ראו גם

## קישורים חיצוניים

* 
* 

*
קטגוריה:גפיים תחתונות
המסכה

[שמאל|ממוזער|150px|עטיפת ה[קומיקס של "המסכה"]]
**המסכה** הוא קומיקס שנכתב על ידי מייק רידצ'רדסון, רנדי סטרדלי ומארק באדג'ר שהופץ על ידי חברת "דארק הורס קומיקס".

בעקבות הקומיקס יצא בשנת 1994 סרט קולנוע בכיכובו של ג'ים קארי המבוסס על הקומיקס. בשנת 2005 יצא סרט המשך בשם "המסכה חוזרת". בעקבות הצלחתו המסחררת של הסרט יצאה גם סדרה מצוירת.

## עלילה
בכל הגרסאות, העלילה מתמקדת במסכה עתיקה שמעניקה כוחות על-טבעיים לכל מי שחובש אותה. חבישת המסכה משנה את מראהו של המשתמש – הופכת אותו לירוק, בלתי מתפשר ולעיתים בלתי שפוי – ובמקביל משפיעה עמוקות על אישיותו. הקומיקס עוקב אחרי דמויות שונות שלוקחות את המסכה, כאשר בכל אחת מהן החוויה מובילה לשינויים קיצוניים ולעיתים אף לטרגדיות.

## חוברות הקומיקס בסדרת המסכה
* **המסכה** (The Mask)
* **המסכה חוזרת** (The Mask Returns)
* **המסכה מכה שנית** (The Mask Strikes Back)

## הסרט

ב-29 ביולי 1994 יצאה בארצות הברית גרסת סרט לקומיקס בכיכובו של השחקן ג'ים קארי. הסרט בוים בידי הבמאי צ'אק ראסל, ולצד קארי שיחקו מספר שחקנים מפורסמים כדוגמת פיטר גרין וקמרון דיאז. הסרט התבסס בעיקר על הרעיון של הקומיקס ופחות על הסצנות שבו. עלילת הסרט דמתה באופן כללי לעלילה של תחילת הסדרה, ומספר סצנות מהקומיקס הופיעו בה. הסרט זכה להצלחה מסחרית גדולה, והוא היה לאחד משלושת הסרטים שהיוו מקפצה לקריירה של קארי בשנת 1994, יחד עם "אייס ונטורה: בלש פראי", ו"טיפשים בלי הפסקה".

אחד ההבדלים בין הסרט והקומיקס הוא השפעת המסכה, בקומיקס כל מי שחובש את המסכה הופך לאותו אדם ירוק ואילו בסרט האישיות המקורית של החובש משפיעה על האישיות של האדם חבוש המסכה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סדרות קומיקס
קטגוריה:ספרי דארק הורס קומיקס
מכתבים לאמריקה

**מכתבים לאמריקה** הוא סרט קולנוע ישראלי, בבימויו של חנן פלד, שיצא לאקרנים בשנת 2006, עם רמי הויברגר ויבגניה דודינה בתפקידים הראשיים.

## תקציר העלילה
עלילת הסרט מתרחשת בתל אביב בשנת 1962. חיליק וולדמן (עידו פורט) בן ה-10 ואחיו גדלים עם מוישה ורבקה, הורים ניצולי השואה, שכל אחד מהם איבד את בן זוגו וילדיו הקודמים בשואה. הגעגועים למתים מערערים את יחסי ההורים והילדים חיים בחשש מתמיד מהתפרקות המשפחה.
,  במהלך המלחמה
באחד הימים, מוישה (רמי הויברגר), חושד שג'ק וולדמן, יועצו היהודי של נשיא ארצות הברית המצולם בעיתון, הוא בנו, יענקל, שנשלח לאושוויץ. מוישה היה סבור שנרצח שם, כותב לו מכתב, ומתחיל בסידורים לנסיעה לארצות הברית לפגשו. שותפו של מוישה לעסק, פרויקה (דב גליקמן), מעודד את מוישה להאמין שיענקל חי ולהמשיך ולהתכונן לנסיעה, וזאת במטרה שהוצאות הנסיעה יצריכו את מוישה למכור לו את חלקו בעסק.

הזמן חולף וככל שהתשובה מג'ק וולדמן מתבוששת לבוא, נעכר מצב רוחו של מוישה וגם יחסיו עם בני משפחתו. מוישה מאיים לעזוב את הבית ולהתאבד. חיליק, שחושש לאביו, מזייף מכתב תשובה אך מכתב זה רק מסבך את המצב.

## שחקנים

## קישורים חיצוניים
* 

* "מכתבים לאמריקה" באתר קרן הקולנוע הישראלי
* "מכתבים לאמריקה" באתר "סרט"
ליאת שטייר-לבני, שתי פנים במראה – ייצוג ניצולי השואה בקולנוע הישראלי 1945 - 2008, ירושלים: הוצאת מאגנס – אשכולות, 2009, 189-193.
קטגוריה:סרטי 2006
קטגוריה:סרטים ישראליים משנת 2006
קטגוריה:סרטים על ניצולי השואה
קטגוריה:תל אביב-יפו בקולנוע
מלח הארץ (סרט, 2006)

**מלח הארץ** הוא סרט קולנוע ישראלי, בבימויו של אורי ברבש, שיצא לאקרנים ב-13 ביולי 2006.

## תקציר העלילה
ארבעה חברים (נדב, מוני, כרמי וחגי), שחברותם החלה עוד בעת שירותם הצבאי בצה"ל ביחידה מובחרת, מחליטים לבצע את "הפשע המושלם" - בהנחה שאם ינהלו ויתכננו את הפשע כמבצע צבאי, יצליחו לבצע אותו ולהתחמק מעונש. הם מתכננים לשדוד את בית ההימורים הבלתי-חוקיים שמנהלים העבריין ויקטור, אויבו של נדב, וחבריו. החברים משתמשים בשירות המילואים אליו נקראו כאליבי לשוד - במהלך ניווט לילה שהם מבצעים במילואים, הם עוזבים את המסלול שנקבע להם, ופורצים לבית ההימורים, מאיימים בנשקם ולוקחים שלל רב.

השוד מסתבך, שוטר בשם סירקין נקלע לאזור ונהרג, ובנוסף חגי נפצע קשה. שלושת האחרים בורחים עם השלל ועם חגי, אך הוא מת מפצעיו בדרך. הם מנסים להיפטר מהגופה ולהמציא הסברים להיעלמותו. בהמשך מתנהלת חקירת המשטרה על האירוע, ונדב שעובד כעיתונאי בתחום הפלילים, מוצמד לשם סיקור החקירה אל בלש המשטרה רונן (שהוא גם בן זוגה לשעבר של בת זוגו של נדב).

האירוע מערער את חייהם ואת חברותם של החברים, ולאורך הסרט נחשפים היחסים המורכבים ביניהם.

## שחקנים

## ביקורות
בסרט הושקעו משאבים רבים והוא הופק בהפקה רחבת היקף עם חלק מטובי השחקנים הישראלים בתקופה זו. מבקר הקולנוע יאיר רוה טוען כי הסרט לא עומד בציפיות הגבוהות ממנו, וכי לצד "תקציר מבריק", הסרט מביא "ערבוביה של כמה נוסחאות שונות" ו"אינו יודע אם הוא מתמקד בשוד עצמו או בחקירתו, או בהשלכות של השוד על מבצעיו".

## קישורים חיצוניים

* מלח הארץ, באתר קרן הקולנוע הישראלי
* תיאור הסרט, באתר "סרט"
* 
* 
* 

## הערות שוליים

קטגוריה:סרטי 2006
קטגוריה:סרטים ישראליים משנת 2006
קטגוריה:צה"ל בקולנוע
קטגוריה:סרטי אורי ברבש